# **DECIZIA ETAPEI DE ÎNCADRARE**

## Nr. PROIECT din 20.10.2019.

##

Ca urmare a solicitării de emitere a acordului de mediu adresate de **CSIBI ISTVAN ÎNTREPRINDERE INDIVIDUALĂ.** cu sediul în com. Ditrău, str. Nicolae Bălcescu, nr. 189, jud. Harghita, înregistrată la APM Harghita cu nr. 4301/10.05.2017, completată la nr. 9858/29.11.2017, nr. 5133/28.05.2019, nr. 7974/29.08.2019, nr. 8500/17.09.2019, nr. 8835/01.10.2019, nr. 9151/10.10.2019, în baza:

* Legii nr. 292/2018 privind evaluarea impactului anumitor proiecte publice şi private asupra mediului
* Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

**Agenţia pentru Protecţia Mediului Harghita decide,** ca urmare a consultărilor desfăşurate în cadrul şedinţei Comisiei de analiză tehnică din data de 08.10.2019, că proiectul **„Construire grajd pentru animale”** propus a fi amplasat în jud. Harghita, com. Ditrău, sat Ditrău, str. Nicolae Bălcescu, nr. 294/B nu se supune evaluării impactului asupra mediului**.**

**Justificarea prezentei decizii:**

 **I. Motivele pe baza cărora s-a stabilit neefectuarea evaluării impactului asupra mediului sunt următoarele:**

 a) proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, anexa nr. 2, pct. 1 lit. e) instalații pentru creșterea intensivă a animalelor de fermă, altele decât cele incluse în anexa nr. 1

 b) punctele de vedere exprimate în scris și susținute în cadrul ședinței Comisiei de Analiză Tehnică din data 08.10.2019, cu privire la prezentul proiectul, respectiv că acesta nu se supune evaluării impactului asupra mediului, nu se supune evaluării adecvate şi nu se supune evaluării impactului asupra corpurilor de apă;

 c) justificarea în raport cu criteriile de selecție pentru stabilirea necesității efectuării evaluării impactului asupra mediului, din anexa nr. 3 a Legii 292/2018

 **1. Caracteristicile proiectului**

***a) dimensiunea și concepția întregului proiect:***

Prin acest proiect se propune realizarea unui **ferme pentru 30 buc de vaci și 25 viței pe o suprafață totală de 11.113mp**, suprafața construită totală fiind de 594mp, compusă din:

- grajd fără boxe animale de 451 mp

- boxe viței de 13,26 mp

- cameră furaje de 26,40 mp

- cameră lapte de 26,40 mp

- hol, WC, vestiar, cabină duș de 76,94 mp

- bazin de colectare dejecții V1 și V2

- bazin vidanjabil ape uzate fecaloid-menajere Vu

**Managementul dejecțiilor**

 Dejecțiile solide și lichide rezultate din cadrul grajdului de vor scurge prin grătarele confecționate din beton, în rigolele de dejecții executate cu pantă de 2%. Dejecțiile din rigole se vor scurge într-un bazin vidanjabil subteran pentru colectarea dejecțiilor, având V1=180 mc. Acest bazin comunică prin intermediul unei conducte cu bazinul de dejecții lichide V2=18 mc, în care sunt evacuate atât apele uzate preepurate din cadrul sălii de muls cât și dejecțiile lichide din V1.

 După perioada de stabilizare, dejecțiile solide și lichide vor fi transportate pe terenuri agricole, sub control agrotehnic, fiind folosite ca îngrășământ natural.

**Racordarea la reţelele utilitare existente în zonă;**

* Viitoarea construcție se va racorda la rețeaua electrică, printr-un branșament trifazic și o firidă de branșament propusă la limita de propiretare
* Alimentarea cu apă se va realiza de la puțurile de apă (ale fostei CAP), acestea sunt administrate de către Primăria Ditrău.
* Apele uzate fecaloid menajere (Qzi=0,24 mc/zi) rezultate din cadrul investiției vor fi colectate și conduse într-un bazin betonat, impermeabil, vidanjabil având Vu=8 mc.

Apele uzate tehnologice rezultate de la igienizarea spațiilor funcționale, producție și răcirea aparatelor de fabricare vor fi dirijate într-un separator de grăsimi de capacitate 0,75 mc/h Apele preepurate vor fi evacuate în bazinul V2, iar grăsimile separate vor fi colectate periodic.

* Încălzirea spațiilor destinate personalului din fermă se va face prin intermediul unui cazan pe lemne, iar apa caldă menajeră se va realiza prin intermediul unui boiler pe lemne de foc și cu rezistență electrică de 150 L.

**Organizarea de șantier**

Pentru execuţia lucrărilor se impune o organizare de şantier doar în incinta și perimetrul limitei de proprietate a terenului studiat. Acolo se vor amplasa: grupul social, depozitele de materiale, utilajele etc.

***b) cumularea cu alte proiecte existente și/sau aprobate:*** Investiția nu va fi influențată de alte proiecte, fiind realizată doar pe terenurile private al beneficiarilor..

***c) utilizarea resurselor naturale, în special a solului, a terenurilor, a apei și a biodiversității****:*

Resursele naturale pentru realizarea proiectului sunt:

* Pamânt provenit din săpările pentru fundații
* Agregate minerale (nisip, pietris) provenite din balastiere.
* Apă
* Material lemnos folosit pentru cofraje și material lemnos de calitate superioară pentru realizarea șarpantei acoperișului.
* Fân pentru hrănirea animalelor – în faza de funcționare.

***d) producţia de deşeuri:***

* Principalele tipuri de deşeuri care se vor genera în perioada de construcţie sunt: uleiuri de motor, ambalaje de hârtie şi carton, ambalaje de material plastic, ambalaje de lemn, ambalaje metalice, filtre ulei, resturi de beton, lemn, deşeuri metalice, pământ şi pietre, deşeuri biodegradabile, care vor fi valorificate prin operatori autorizați
* În perioada de exploatare a construcțiilor:

*Tipuri de deşeuri, care generează în ferma:* Dejecțiile solide și lichide rezultate din exploatare, care vor fi utilizate ca îngrășământ pe terenurile agricole.

***e) poluarea și alte efecte nocive***:

***1.emisii în aer***

*-* Sursele principale de poluare a aerului specifice execuţiei lucrării pot fi grupate după cum urmează:

• activitatea utilajelor de construcţie pentru punerea in opera a lucrărilor;

• transportul materialelor, prefabricatelor, personalului;

• manipularea materialelor;

*Se apreciază că în aer pe perioada de construire aceste emisii sunt reduse și afectează arii reduse.*

*-în timpul exploatării: se* vor genera emisii ce pot rezulta de la platforma de depozitare a deşeurilor solide, adică: NH3, H2S, CO2, CH4, N2O.

 ***2. emisii în apă:***

*- În perioada de construcţie*, sursele posibile de poluare a apelor sunt cauzate de execuţia propriu-zisă a lucrărilor, traficul de şantier şi organizarea de şantier. Astfel:

•apele uzate menajere, rezultate de la grupurile sanitare şi din igienizări care au loc in cadrul organizării de șantier;

• ape uzate provenite din pierderile tehnologice de la prepararea betoanelor şi spălarea padocurilor în care sunt depozitate temporar uneltele, agregatele, utilajele etc;

• apele meteorice căzute pe platforma de lucru ale organizării de şantier;

• scurgerile accidentale de la utilaje şi mijloace de transport;

• manevrarea defectuoasă a autovehiculelor care transportă diverse tipuri de materiale sau a utilajelor în apropierea cursurilor de apă poate conduce la producerea unor deversări accidentale;

• În cadrul şantierului, în perioadele cu ploi abundente, pot apărea unele eroziuni provocate de apele de şiroire.

*- În perioada de exploatare* a clădirilor eliminarea apelor uzate, pluviale si separarea dejecțiilor se va face conform următoarelor specificații, și nu se va permite infiltrarea apei folosite în pânza freatică a zonei:

**Eliminarea apelor uzate fecaloid-menajere** se va face în bazin vidanjabil.

**Eliminarea apelor pluviale** de pe acoperișul grajdului vor fi colectate prin jgheaburi de scurgere montate la streșini și scurse spre spațiile verzi. Apele pluviale de pe platforma de dejecții se scurg prin canalul colector spre bazinul de purin.

**Separarea dejecțiilor lichide** rezultate din cadrul grajdului se vor scurge prin grătarele confecționate din beton, în rigolele de dejecții executate cu pantă de 2%. Dejecțiile din rigole se vor scurge într-un bazin vidanjabil subteran pentru colectarea dejecțiilor, având V1=180 mc. Acest bazin comunică prin intermediul unei conducte cu bazinul de dejecții lichide V2=18 mc, în care sunt evacuate atât apele uzate preepurate din cadrul sălii de muls cât și dejecțiile lichide din V1.

***3.emisii în sol****:*

*- În perioada de execuţie* a lucrărilor de construcție, sursele posibile de poluare a solului sunt:

• depozitarea necontrolată şi pe spaţii neamenajate a deşeurilor rezultate din activităţile de construcţii:

• depozitarea necorespunzătoare, direct pe sol, a deşeurilor rezultate din activitatea de construcţii poate determina poluarea solului şi a apelor subterane prin scurgeri directe sau prin spălarea acestor deşeuri de către apele pluviale;

• depunerea pulberilor şi a gazelor de ardere din motoarele cu ardere internă a utilajelor şi spălarea acestora de către apele pluviale, urmate de infiltrarea în subteran;

• scăpări accidentale sau neintenţionate de carburanţi, uleiuri, ciment, substanţe chimice sau alte materiale poluante, în timpul manipulării sau stocării acestora.

*În perioada de exploatare:* dejecțiile solide se vor depozita pe o platformă de depozitare betonată, cu racord la bazinul de colectare a mustului de gunoi de grajd, pentru prevenirea poluării solului.

***4.zgomot****:*

*-**În perioada de realizare* a construcţiei, în condiţii de activitate normală, nivelul de zgomot în zona amplasamentului şi la limita acestuia este mai mic decât nivelul de zgomot admisibil.

- În perioada de exploatare nivelul de zgomot în incinta construită nu va depăși nivelul de zgomot admisibil conform normelor.

 ***f) riscurile de accidente majore și/sau dezastre relevante pentru proiectul în cauză****,* ***inclusiv cele cauzate de schimbările climatice, conform cunoștințelor științifice:*** nu este cazul.

***g) riscurile pentru sănătatea umană*** *(de exemplu, din cauza contaminării apei sau a poluării atmosferice):* nu este cazul, ferma ce urmează a se realiza este la marginea comunei, fosta CAP Ditrău

1. **Amplasarea proiectului**

**a) utilizarea actuală și aprobată a terenului**: terenul se află în intravilanul localității Ditrău, folosința actuală platformă betonată, teren în intravilan în zonă pentru utilități industriale *conform Certificatului de urbanism nr. 23/13.05.2019 emis de Consiliul Local Ditrău.*

**b) bogăția, disponibilitatea, calitatea și capacitatea de regenerare relative ale resurselor naturale** (inclusiv solul, terenurile, apa și biodiversitatea) din zonă și din subteranul acesteia: *nu este cazul.*

**c) capacitatea de absorbţie a mediului natural**, acordându-se atenție specială următoarelor zone:

 i) zonele umede, zone riverane, guri ale râurilor: *nu este cazul.*

 ii) zonele costiere și mediul marin: *nu este cazul.*

 iii) zonele montane şi forestiere: *nu este cazul.*

 iv) rezervaţii şi parcuri naturale: *nu este cazul.*

 v) zone clasificate sau protejate conform legislației în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislației din domeniul apelor, precum și a celei privind caracterul şi mărimea zonelor de protecţie sanitară şi hidrogeologică: amplasamentul proiectului se situează la cca. 0,5 km față de limita sitului Natura 2000 ROSPA 0033-*Depresiunea și Munții Giurgeului.*

 vi) zonele în care au existat deja cazuri de nerespectare a standardelor de calitate a mediului prevăzute în dreptul Uniunii și relevante pentru proiect sau în care se consideră că există astfel de cazuri: *nu este cazul.*

 vii) zonele cu o densitate mare a populației: *nu este cazul.*

 viii) peisaje și situri importante din punct de vedere istoric, cultural sau arheologic: *nu este cazul.*

**3. Tipurile și caracteristicile impactului potenţial**

Efectele semnificative pe care le poate avea proiectul asupra mediului sunt analizate în raport cu criteriile stabilite la punctele 1 și 2 din Anexa III al Directivei 2014/52/UE, având în vedere impactul proiectului asupra factorilor prevăzuți la articolul 3 alineatul (1) din Directivă și ținând seama de:

 a) importanța și extinderea spațială a impactului (de exemplu, zona geografică și dimensiunea populației care poate fi afectată):

*- aria geografică: Redusă o parte a intravilanului comunei Ditrău*

*- numărul persoanelor afectate: prin realizarea proiectului nu vor fi persoane afectate negativ.*

 b) natura impactului: *impact pozitiv minor*.

 c) natura transfrontieră a impactului: *nu este cazul.*

 d) intensitatea și complexitatea impactului: *-*Se apreciaza ca proiectul va avea impact nesemnificativ, în zona şi pe perioada în care se vor executa lucrări. Impactul global prognozat va fi pozitiv.

 e) probabilitatea impactului:nu se estimează un impact negativ semnificativ.

 f) debutul, durata, frecvența și reversibilitatea preconizate ale impactului: Impactul va fi temporar pentru perioada lucrărilor de execuţie. Pentru perioada de exploatare impactul nu va fi semnificativ. Atât pentru perioada de lucrări de construcţie, cât şi pentru perioada de exploatare sunt propuse, pentru fiecare aspect de mediu în parte, măsuri de prevenire şi reducere a impactului asupra mediului.

 g) cumularea impactului cu impactul altor proiecte existente și/sau aprobate: *nu este cazul*.

 h) posibilitatea de reducere efectivă a impactului: Proiectul nu va avea impact semnificativ asupra mediului, atât pe perioada în care se vor executa lucrările cât şi pe perioada de exploatare a clădirii. Pentru fiecare aspect de mediu sunt propuse măsuri de prevenire şi reducere a impactului atât pe perioda lucrărilor de construcţie, cât şi pe perioada de exploatare.

 **II. Motivele care au stat la baza luării deciziei etapei de încadrare în procedura de evaluare adecvată sunt următoarele:**

- proiectul propus nu intră sub incidenţa art. 28 din Ordonanţa de urgenţă a Guvernului nr. 57/2007 cu modificări şi privind regimul ariilor naturale protejate, conservarea habitatelor naturale, a florei şi faunei sălbatice, fiind situat în afara perimetrelor siturilor Natura 2000 din judeţ.

 **III. Motivele pe baza cărora s-a stabilit că nu este necesară efectuarea evaluării impactului asupra corpurilor de apă:**

- Titularul proiectului deține Avizul de gospodărire a apelor nr. 81 din 20.08.2019 emis de ABA Mureş - Sistemul de Gospodărire a Apelor Mureș

**Condiţiile de realizare a proiectului:**

1. Respectarea prevederilor Avizului de gospodărire a apelor nr. 81 din 20.08.2019 emis de ABA Mureș - Sistemul de Gospodărire a Apelor Mureș,
2. Gestionarea deşeurilor rezultate în timpul realizării investiţiei, respectiv după punerea în funcţiune a investiţiei propuse cu respectarea prevederilor Legii nr. 211/2011 privind regimul deşeurilor
3. Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:
4. abandonarea, înlăturarea sau eliminarea deşeurilor în locuri neautorizate;
5. staţionarea mijloacelor de transport în afara terenurilor desemnate în acest scop
6. distrugerea sau degradarea, prin orice mijloace, a vegetaţiei ierboase sau lemnoase;
7. Suprafeţele de teren afectate temporar prin execuţia lucrărilor vor fi redate în categoria de folosinţă avută anterior, sarcina revenindu-i titularului proiectului.
8. Concentraţiile maxime de poluanţi evacuaţi prin apele uzate menajere vidanjate, care vor fi preluate în staţia de epurare, măsurate în punctul de control stabilit în contractul de abonament pentru serviciul de preluare a apelor uzate direct în staţia de epurare, se vor încadra în valorile prescrise în anexa nr. 2 a Hotărârii Guvernului României nr. 188/2002,modificată şi completată cu HG nr.352/2005 – Normativ privind condiţiile de evacuare a apelor uzate în reţelele de canalizare ale localităţilor şi direct în staţiile de epurare, NTPA-002/2005.
9. Titularul activităţii are obligaţia de a ţine evidenţa facturilor privind vidanjarea şi transportul apelor uzate menajere la staţia de epurare, precum şi buletinele de analiză referitoare la concentraţiile de poluanţi evacuaţi prin acestea.
10. Fertilizarea cu dejecţii animaliere se va face respectând în mod obligatoriu prevederile - „Codului de bune practici agricole pentru protecţia apelor împotriva poluării cu nitraţi din surse agricole” aprobat prin Ordinul comun al MMGA nr. 1182/2005 şi MAPDR nr.1270/2005
11. Titularul/operatorul activităţii se va asigura că toate operaţiile de pe amplasament să fie realizate în aşa fel încât emisiile şi mirosurile să nu determine o deteriorare semnificativă a calităţii aerului, dincolo de limitele amplasamentului.
12. Titularul/operatorul activităţii îşi va planifica activităţile din care rezultă mirosuri dezagreabile persistente, sesizabile olfactiv (transportul dejecţiilor, anumite lucrări de întreţinere) ţinând seama de condiţiile atmosferice, evitându-se planificarea acestora în perioadele defavorabile dispersiei pe verticală a poluanţilor (inversiuni termice,timp înnorat), pentru prevenirea transportului mirosului la distanţe mari. Se va face instruirea personalului pentru a-şi desfăşura activitatea astfel încât nivelul mirosului să fie minim.
13. La finalizarea proiectului aveţi obligaţia de a notifica APM Harghita în vederea efectuării unui control de specialitate pentru verificarea respectării prevederilor deciziei etapei de încadrare. Procesul-verbal întocmit cu ocazia controlului de specialitate se anexează şi face parte integrantă din procesul-verbal de recepţie la terminarea lucrărilor.
14. În cazul în care capacitatea fermei va depăși 100 de capete bovine aveţi obligaţia de a solicita şi de a obţine autorizaţie de mediu, conform Ordinului MMDD nr. 1798/2007.
15. Respectarea distanței minime de protecție sanitară între teritoriile protejate și perimetrul unității, adică 100m.

Titularul unui proiect are obligaţia de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, acordului de mediu şi anterior emiterii aprobării de dezvoltare conform art. 34 alin. (1) din anexa 5 a Legii nr. 292/2018 privind evaluarea impactului anumitor proiecte publice şi private asupra mediului.

Răspunderea pentru corectitudinea informaţiilor puse la dispoziţia autorităţii competente pentru protecţia mediului şi a publicului, revine în întregime titularului proiectului;

 Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

 Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

 Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

 Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

 Înainte de a se adresa instanţei de contencios administrativ competente, persoanele prevăzute la art. 21 din Legea nr.292/2018. privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

 Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

 Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292/2018. privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

**DIRECTOR EXECUTIV,**

ing. Domokos László József

**ŞEF SERV. A.A.A., ŞEF SERV. C.F.M.,**

ing. Both Enikő ing. Szabó Szilárd

**Întocmit Întocmit**

Ing. BARABÁS Zoltán geogr. MIHÁLY István